ตลาดหุ้นเอเชียยังผันผวนเช้านี้ สวนทางวุฒิสภาสหรัฐฯมีมติรับร่าง Tax Reform
ตลาดหุ้นเอเชียยังผันผวนเช้านี้ สวนทางวุฒิสภาสหรัฐฯมีมติรับร่าง Tax Reform
4 ธ.ค. 2560

ผู้สื่อข่าวรายงานว่า ตลาดหุ้นเอเชียปรับตัวผันผวนในช่วงเช้าวันนี้ หลังจากตลาดหุ้นสหรัฐปิดร่วงลงเมื่อวันศุกร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,843.53 จุด เพิ่มขึ้น 24.50 จุด, +0.11% ดัชนี KOSPI ตลาดหุ้นเกาหลีใต้เปิดวันนี้ที่ 2,486.72 จุด เพิ่มขึ้น 11.31 จุด, +0.46% ดัชนี TAIEX ตลาดหุ้นไต้หวันเปิดวันนี้ที่ 10,617.27 จุด เพิ่มขึ้น 16.90 จุด, +0.16% ดัชนี FBMKLCI ตลาดหุ้นมาเลเซียเปิดวันนี้ที่ 1,717.98 จุด เพิ่มขึ้น 0.12 จุด, +0.01%
ขณะที่ ดัชนี HSI ตลาดหุ้นฮ่องกงเปิดวันนี้ที่ 28,951.19 จุด ลดลง 123.05 จุด, -0.42% ดัชนี SSE Composite ตลาดหุ้นจีนเปิดวันนี้ที่ 3,310.38 จุด ลดลง 7.24 จุด, -0.22% ดัชนี FTSE STI ตลาดหุ้นสิงคโปร์เปิดวันนี้ที่ 3,449.48 จุด ลดลง 0.06 จุด, -0.00% ดัชนี PSE Composite ตลาดหุ้นฟิลิปปินส์เปิดวันนี้ที่ 8,108.21 จุด ลดลง 35.81 จุด, -0.44%
ทั้งนี้เมื่อวันเสาร์ที่ผ่านมา วุฒิสภาสหรัฐมีมติรับรองร่างกฎหมายปฏิรูปภาษีด้วยคะแนนเสียง 51-49 ส่วนขั้นตอนต่อไปนั้น สภาคองเกรสสหรัฐจะต้องรวมร่างกฎหมายที่ผ่านความเห็นชอบของวุฒิสภาและสภาผู้แทนราษฎรเป็นร่างเดียวกัน และให้การอนุมัติ ก่อนที่จะส่งต่อไปให้ประธานาธิบดีโดนัลด์ ทรัมป์ลงนามเป็นกฎหมายต่อไป
ขณะเดียวกัน มีรายงานว่ากระแสข่าวกรณีที่นายโดนัลด์ ได้ถูกนายไมเคิล ฟลินน์ อดีตที่ปรึกษาความมั่นคงแห่งชาติของประธานาธิบดีซัดทอดว่าเป็นผู้สั่งการให้เขาทำการติดต่อกับเจ้าหน้าที่รัสเซียในช่วงที่มีการเลือกตั้งประธานาธิบดีสหรัฐในปีที่แล้วเริ่มถูกนำกลับมาพูดถึงอีกครั้งหนึ่ง ดังนั้นจึงเป็นที่น่าจับตามองว่า ผลสรุปในเรื่องนี้จะออกมาเป็นเช่นไร ซึ่งเบื้องต้นเคยมีการประเมินว่าจะส่งผลลบต่อตัวนายโดนัลด์ ทรัมป์ ในฐานะประธานาธิบดี หากผลพิสูจน์ออกมาว่ามีส่วนเกี่ยวข้องจริงในท้ายที่สุด